**Fejér Megyei Önkormányzat Közgyűlésének**

**51/2020. (II.27.) határozata**

**a kistelepülések kulturális eseményeinek támogatása vonatkozásában elnyert pályázat lebonyolításáról**

A Fejér Megyei Közgyűlés megtárgyalta a „Javaslat a kistelepülések kulturális eseményeinek támogatása vonatkozásában elnyert pályázat lebonyolítására” című előterjesztést és az alábbi határozatot hozta:

1. A közgyűlés felhatalmazza elnökét, hogy a kistelepülések kulturális eseményeinek támogatására vonatkozó pályázatról az érintett kistelepüléseket felhívás keretében tájékoztassa, a programban történő részvételre vonatkozó települési igényfelmérést elvégezze.
2. A közgyűlés felhatalmazza elnökét, hogy a beérkezett igényfelmérés alapján a támogatási összeg felhasználásáról döntsön, a költségek finanszírozására vonatkozó szerződéseket, megrendeléseket a Fejér Megyei Önkormányzat képviseletében aláírásával lássa el és – a közgyűlésnek történő utólagos beszámolás mellett – a szükséges intézkedéseket tegye meg.
3. A közgyűlés felhatalmazza elnökét, hogy a 2.) pont alapján létrejött szerződések, megrendelések tárgyát képező szolgáltatás fizikai teljesítését követően, a kulturális rendezvényt lebonyolító szervezet képviselőjének teljesítés igazolása alapján a kötelezettségvállalás pénzügyi teljesítése felől intézkedjen.

Felelős: Dr. Molnár Krisztián

 a közgyűlés elnöke

Határidő: 1. pont tekintetében soron kívül

 2-3. pont tekintetében folyamatosan, legkésőbb 2020. május 31-ig

Székesfehérvár, 2020. február 27.

 megyei jegyző jogkörében eljárva:

 **Dr. Molnár Krisztián s.k. Hajnalné dr. Szecsődi Zsuzsanna s.k.**

 a közgyűlés elnöke megyei aljegyző

A kivonat hiteléül: